Ambagslui steeds hoog in aanvraag – Sol-Tech
Daar is wêreldwyd 'n tekort aan goed gekwalifiseerde ambagslui, wat beteken dat mense met hierdie vaardighede regoor die wêreld in groot aanvraag is.
"Ons beleef uitdagende tye met talle onsekerhede. Wat ons wel weet, is dat die vraag na goed opgeleide ambagslui aanhou om in Suid-Afrika te groei. Daarvan getuig die meer as 400 werkgewers wat ons studente in diens neem, en somtyds in lyn staan en wag vir ons studente, vir hul praktiese ervaring in die werkplek," sê Paul van Deventer, Sol-Tech se besturende direkteur.
Ook van die regering se kant af word daar gereeld klem gelê op die tekort aan ambagslui. Nomalungelo Gina, adjunkminister van handel en nywerheid, het tydens 'n onlangse geleentheid gesê dat daar 'n tekort aan ambagslui in ondernemings soos Eskom is. "Daar is
ook 'n tekort aan elektrisiëns, skrynwerkers, messelaars, sweisers, verwers, motorwerktuigkundiges en vele meer. Daar is 'n tekort aan hierdie vaardighede in die tersaaklike bedrywe, en die opsie om 'n eie onderneming te begin, word sterk aanbeveel."
Sol-Tech hou op Saterdag 6 Junie 2020 vir die eerste keer 'n aanlyn opedag. Jy kan in jou sitkamer of op die stoep te sit en saam met jou familielede opgewonde raak oor die talle beroepsmoontlikhede wat Sol-Tech vir jou kan ontsluit. Voornemende studente sal die geleentheid ontvang om vrae via 'n kommentaar-funksie te vra. Bespreek jou plek so gou as moontlik – daar is slegs 500 sitplekke beskikbaar vir hierdie opedag. Die keuringstoets sal na afloop van die opedag aanlyn geskryf word.
Stuur gerus 'n e-pos aan navrae@sol-tech.co.za vir enige verdere navrae, of besoek ons webblad by www.sol-tech.co.za, óf kom kuier saam met ons op Facebook. 'n Uittreksel van hierdie artikel het oorspronklik op 4 Mei op https://corona.org.za/die-toekoms-van-ambagslui/ verskyn.
Nasionalevaardigheidsfondsjaaverslag: http://www.dhet.gov.za/NSF%20DOCUMENTS/NSF%202018-19%20Annual%20Report.pdf